|  |
| --- |
| Srbija-Grb_wp_1024 |
| Република Србија  МИНИСТАРСТВО  СПОЉНЕ И УНУТРАШЊЕ ТРГОВИНЕ И ТЕЛЕКОМУНИКАЦИЈА  Број: 404-02-92/2013-02  04.11.2013. године  Немањина 22-26  Б е о г р а д |

**Одговор на захтев за додатне информације или појашњења у вези са припремањем пријаве**

У складу са чланом 63. Закона о јавним набавкама („Сл. гласник РС“, бр. 124/12) достављамо вам одговор на захтев за додатне информације или појашњења у вези са припремањем понуде за јавну набавку израде софтвера “Систем управљања информацијама у области ТН (тржишног надзора)”, ЈН О-35/13 и то на следећа питања:

**1.** **Питање:** У документу Одговор 1 (Датум постављања:13/10/2013.) на захтев за додатне информације или појашњења у вези са припремањем понуде за јавну набавку израде софтвера „Систем управљања информацијама у области ТН (тржишног надзора)“, број јавне набавке О-35/2013 на прво питање одговарате:

„У вези са постављеним питањем заинтересованог лица, а у циљу да обезбеди учешће што већег броја понуђача у предметном поступку јавне набавке и добијања најповољније понуде путем што је могуће веће конкуренције, Наручилац одустаје од елемената критеријума: референца – референца за развој и имплементацију софтверског решења за рад инспекцијских органа ( у земљи или иностранству) – 10 пондера.

Избор најповољније понуде и додела уговора у предметном поступку јавне набавке биће извршена према критеријуму најнижа понуђена цена.

У вези са горе наведеним Наручилац ће извршити и измену конкурсне документације за јавну набавку израде софтвера „Систем управљања информацијама у области ТН (тржишног надзора)“, број јавне набавке О-35/2013.

Према препорукама Министарства Финансија у вези Јавних Набавки јасно стоји:

„ Да би добио такве понуде, наручилац мора да критеријумима као што су квалитет, одржавање, гарантни рокови итд. додели такве пондере који ће на најбољи начин одсликавати његове стварне потребе. У супротном, добиће мање квалитетне понуде, с обзиром да понуђачи формирају своје понуде у складу са критеријумима и пондерима који су дефинисани у конкурсној документацији. Произлази да, што наручилац изврши боље вредновање (опредељивање броја пондера) свих за њега битних критеријума, то је извесније да ће добити понуде које ће на прави начин задовољавати његове потребе.

Цена треба да буде критеријум са највећим пондером само у оним случајевима када се ради о набавци високостандардизованих производа код којих нема већих разлика у погледу осталих критеријума, као што су својства, квалитет итд“

Пошто је реч о изради нестандарног софтвера јасно је да одлука да критеријуму најнижа понуђена цена није у складу са препорукама министарства.

Такође, да ли сматрате да се одустајањем од овог услова, а инсистирањем на ISO20001 сертификату као елиминишућем фактора постигао циљ који наводите – „ да обезбеди учешће што већег броја понуђача у предметном поступку јавне набавке и добијање најповољније понуде путем што је могуће веће конкуренције“ или у већој мери угрожава права понуђача да учествују у ЈН добара – израде софтвера „Систем управљања информацијама у области ТН (тржишног надзора)“, број јавне набавке О-35/2013?

Захтевање ISO20001 сертификата као елиминишућег фактора представља изразити дискриминаторски услов који онемогућава остале многобројне понуђача да дају испарвну понуду, а да се избор инсистирањем на овом међустандарду из 2011. године своди на само две валидне понуде, чиме се занемарује основни циљ јавне набавке да наручилац изабере понуду која ће на најбољи начин задовољити његове потребе како по својим својствима и квалитетом и по одговарајућој цени.

**Одговор:**

Наручилац је у обавези да се о врсти и одређивању критеријума за доделу уговора, искључиво руководи Законом о јавним набавкама, (чл. 84. ЗНЈ и члан 85. ЗНЈ), а имајући у виду предмет јавне набавке.

У предметној јавној набавци, Наручилац је поступао према горе наведеном.

1. **Питање**: Да ли сматрате да упућивање и навођење понуђача на заједничке понуде у документу Одговор 4 (Датум постављања:25/10/2013.) доводи заинтересоване понуђаче у подређени положај и угрожава њихову једнакост?

**Одговор**:

Наручилац је у обавези да се при спровођењу јавне набавке придржава Закона о јавним набавкама, што је случај и са институтом „заједничка понуда“ – члан 81. ЗНЈ, те ослањање на одредбе истог при састављању конкурсне документације, не може водити ка подређеном положају понуђача, односно угрожавању њихових права.